 REPUBLIKA HRVATSKA

ŠIBENSKO-KNINSKA ŽUPANIJA

 G R A D ***Š I B E N I K***

 Upravni odjel za komunalne djelatnosti

Povjerenstvo za provedbu natječajnog postupka

KLASA: 112-02/23-01/11

URBROJ: 2182-1-03/1-24-3

Šibenik, 3. siječnja 2024.

**OBAVIJESTI**

**u svezi provedbe natječaja za prijam u službu** **referenta-pomorskog redara i voditelja Pododsjeka komunalnog i prometnog redarstva**

 Grad Šibenik - pročelnik Upravnog odjela za komunalne djelatnosti raspisao je natječaj za prijam u službu referenta-pomorskog redara i voditelja Pododsjeka komunalnog i prometnog redarstva.

 Natječaj je objavljen u “Narodnim novinama” broj 2/24, dana 3. siječnja 2024. godine.

 Prijave na natječaj podnose se u roku od 8 dana od dana objave natječaja.
Informacije o natječaju mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 96/18 i 112/19) i raspisanog natječaja u „Narodnim novinama“ od 3. siječnja 2024. godine, Grad Šibenik obavještava kandidate:

**I. PODACI O PLAĆI**

**Referent - pomorski redar**

Osnovnu bruto plaću radnog mjesta referenta - pomorskog redara sačinjava umnožak koeficijenta radnog mjesta (1,71) i osnovice koja iznosi 606 eura. Za svaku godinu radnog staža plaća se uvećava za 0,5%.

**Voditelj Pododsjeka komunalnog i prometnog redarstva**

Osnovnu bruto plaću radnog mjesta voditelj Pododsjeka komunalnog i prometnog redarstva sačinjava umnožak koeficijenta radnog mjesta (2,35) i osnovice koja iznosi 606 eura. Za svaku godinu radnog staža plaća se uvećava za 0,5%.

**II. OPIS POSLOVA**

**Referent – pomorski redar**

Provodi nadzor nad provedbom odluke o redu na pomorskom dobru u općoj upotrebi i drugih propisa kojima se uređuje održavanje reda na pomorskom dobru te propisa koje je po zakonu dužan nadzirati, provodi mjere za održavanje reda na pomorskom dobru u općoj upotrebi, nadzor nad pomorskim dobrom u općoj upotrebi radi utvrđenja nezakonitog građenja ili drugog oštećenja pomorskog dobra ili nezakonite radnje te obavještavanje nadležnog tijela o nezakonitim radnjama, obavlja druge poslove određene odlukom o redu na pomorskom dobru i propisima kojima se uređuje održavanje reda na pomorskom dobru u općoj upotrebi, pripremanje dopisa, odgovora, te upućivanje i prosljeđivanje prijava nadležnim tijelima, vođenje evidencija o izvršenom nadzoru i dnevnika rada, sastavljanje dnevnih, tjednih, mjesečnih i godišnjih izvješća o radu i drugih izvješća iz svog djelokruga rada, obavlja i druge srodne poslove po nalogu pročelnika Upravnog odjela, pomoćnika pročelnika, voditelja Odsjeka i voditelja Pododsjeka.

**Voditelj Pododsjeka komunalnog i prometnog redarstva**

Rukovodi Pododsjekom, organizira i usklađuje rad Pododsjeka, organizira i usklađuje rad komunalnih i prometnih redara, izravno pomaže komunalnim i prometnim redarima u obavljanju njihovih poslova, obavlja nadzor nad provedbom Odluke o komunalnom redu i nad provedbom drugih odluka Grada za koje je tom odlukom zadužen, obavlja i druge srodne poslove po nalogu pročelnika Upravnog odjela, pomoćnika pročelnika i voditelja Odsjeka.

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)) i na oglasnoj ploči Grada Šibenika, najkasnije pet dana prije održavanja provjere.

**IV.  Pravni i drugi izvori za pripremanje kandidata za testiranje:**

**Referent - pomorski redar**

      - [Statut](http://www.sabor.hr/fgs.axd?id=16481) Grada Šibenika („Službeni glasnik Grada Šibenika“, broj 2/21)

 - Zakon o lokalnoj i područnoj ( regionalnoj) samoupravi (NN 33/01, 60/01, 129/05,

 109/07, 125/08, 36/09, 36/09, 150/11, 144/12, 19/13 - pročišćeni tekst, 137/15 - ispravak

 123/17, 98/19 i 144/20)

 - Zakon o pomorskom dobru i morskim lukama (NN 83/23)

 - Odluka o redu na pomorskom dobru („Službeni glasnik Grada Šibenika“, broj 10/23)

**Voditelj Pododsjeka komunalnog i prometnog redarstva**

- [Statut](http://www.sabor.hr/fgs.axd?id=16481) Grada Šibenika („Službeni glasnik Grada Šibenika“, broj 2/21)

 - Zakon o komunalnom gospodarstvu (NN 68/18, 110/18 i 32/20)

 - Zakon o sigurnosti prometa na cestama (NN 67/08, 48/10, 74/11, 80/13, 158/13,

 92/14, 64/15, 108/17, 70/19, 42/20, 85/22, 114/22 i 133/23)

 - Zakon o gospodarenju otpadom (NN 84/21 i 142/23)

 - Prekršajni zakon (NN 107/07, 39/13, 157/13, 110/15, 70/17, 118/18 i 114/22)

- Odluka o komunalnom redu („Službeni glasnik Grada Šibenika“, broj 6/20 i 8/21)

 **PREDSJEDNIK POVJERENSTVA**

 Joško Jurić, dipl.oec.